留力鬥皇馬 曼城歎慢板半細鍊盧頓
2024年04月13日 18:00
東網電視
更多新聞短片
英超曼城主場迎戰盧頓。
英超強弱懸殊之戰,曼城主場迎戰盧頓。曼城今輪比阿仙奴同利物浦早一日比賽,贏波可以升做「1哥」,爭勝唔會手軟。不過盧頓要護級搶分,同曼城鬥攻只會死得更快,預計會加強防守。加上「藍月亮」鍾意歎慢板,近6場聯賽主場5次半場開1球或以下,追1.5球半場細。(Now 621周六晚10時直播)
曼城雖然現時排第3,但仍然被捧成英超奪冠大熱門,皆因球隊賽程相比阿仙奴同利物浦較易應付,壓力將喺兩支競爭對手身上,等佢哋失分。消息指今場有正選門將艾達臣摩拉斯復出,不過嚟緊下場要再鬥皇馬,今場好大機會作出輪換,中場改用謝利美杜古同歷高利維斯,今場未必咁快入到波。
盧頓現時排尾3,雖然處於降班區,但護級仲未絕望,今場面對實力強勁嘅曼城,必定以1分為目標,相信唔會自殺式鬥攻,而會大踢防守足球,特別係上半場好氣好力,料可力守城池保不失。
更多賠率: